EkBass/fiwiki-20250220-pages-articles huggingface dataset:
Nordlandin lääni

thumb|right|240px|Laksforsen Nordlandin lääni (, , , ) on Norjan fylke maan pohjoisosassa Pohjois-Norjan alueella Norjanmeren rannalla. Pitkä ja kapea lääni rajautuu etelässä Trøndelagin fylkeen, pohjoisessa Tromssan ja Ruijan fylkeen sekä idässä Ruotsin Norrbottenin ja Västerbottenin lääneihin. Sen hallintokeskus on Bodø. Nordlandissa on 241 906 asukasta (vuonna 2016) ja sen pinta-ala on 38 481,13 neliökilometriä. Nordlandin rannikko on vuonojen ja vuoriston rikkomaa. Sen pohjoisosassa sijaitsee Lofoottien saaristo. Sen eteläosa on nimeltään Helgeland. == Kunnat == Nordlandiin kuuluu yhteensä 44 kuntaa: * Alstahaug * Andøy * Ballangen * Beiarn * Bindal * Bodø * Brønnøy * Bø * Dønna * Evenes * Fauske (luulajansaam. Fuossko) * Flakstad * Gildeskål * Grane * Hadsel * Hamarøy (luulajansaam. Hábmer) * Hattfjelldal * Hemnes * Herøy * Leirfjord * Lødingen * Lurøy * Meløy * Moskenes * Narvik * Nesna * Øksnes * Rana * Rødøy * Røst * Saltdal * Sortland (pohjoissaam. Suortá) * Steigen * Sømna * Sørfold * Tjeldsund (pohjoissaam. Dielddanuorri) * Træna * Tysfjord (luulajansaam. Divtasvuodna) * Værøy * Vågan * Vefsn (eteläsaam. Vaapste) * Vega * Vestvågøy * Vevelstad === Lakkautetut kunnat === * Andenes * Ankenes * Bjørskinn * Bodin * Borge * Brønnøysund * Buksnes * Drevja * Dverberg * Dønnes * Elsfjord * Etelä-Rana (norj. Sør-Rana) * Folden * Gimsøy * Hol * Kjerringøy * Korgen * Langenes * Leiranger * Mo * Mosjøen * Nordbindalen * Nordfold * Nordfold-Kjerringøy * Nodvik * Ofoten * Pohjois-Rana (norj. Nord- Rana) * Sandnessjøen * Skjerstad * Svolvær * Sørbindalen * Tjøtta * Valberg * Velfjord == Lähteet == == Aiheesta muualla == *
Agnostinen ateismi

Agnostinen ateismi on käsitys, johon sisältyy sekä agnostisismi että tietynlainen ateismi. Agnostisismi ei ole ateismia tai teismiä poissulkeva vaihtoehtoinen käsitys, vaan se voi yhdistyä ateismiin tai teismiin. Agnostisismin mukaan ei voida tietää, onko jumalaa tai jumalia olemassa. Agnostisismi on siis tietoteoreettinen kanta, joka ei liity todellisuuskäsitykseen vaan tietoon siitä, onko jumalia olemassa vai ei. Agnostiset ateistit katsovat, että jos yksilö on uskomatta jumaliin (ateismi laajassa merkityksessä) eikä esitä väitteitä, joiden mukaan jumalan olemassaolosta tai olemassaolemattomuudesta olisi tietoa, tällaista näkemystä voidaan kutsua agnostiseksi ateismiksi. == Bertrand Russell == Muun muassa Nobel-palkittu filosofi Bertrand Russellia on kutsuttu agnostiseksi ateistiksi. Hän ei uskonut jumalaan, mutta sanoi, ettei filosofina voinut pitää itseään varsinaisena ateistina, koska hänen mielestään jumalan olemattomuutta ei voida lopullisesti todistaa. Niinpä Russell sanoikin, että hänen on – filosofisessa mielessä – pidettävä itseään agnostikkona. Russell luetaan kuitenkin usein myös ateistiksi, mikä voidaan tehdä ateismin laajassa merkityksessä. Russell pyrki silti itse tekemään selväksi, että jumalaan uskomaton agnostikko ei ole filosofisessa mielessä ateisti, sillä ateistit luulevat useimpien uskovaisten tapaan, että jumalan olemassaolosta tai olemattomuudesta olisi mahdollista saada jotain tietoa. Russell kuitenkin myöntää, että käytännössä ero uskonnottoman agnostikon ja ateistin välillä on pieni ja että filosofiaan perehtymättömälle tavalliselle ihmiselle hänen olisi parempi sanoa olevansa ateisti. == Katso myös == * Ateismin määritelmä * Positiivinen ja negatiivinen ateismi * Russellin teekannu == Lähteet == Luokka:Agnostisismi Luokka:Ateismin määritelmä
Nordland

Nordland voi tarkoittaa seuraavia asioita *Nordlandin lääni *Nordlandin maakunta eli Pohjois-Norja
The Atheism Tapes

The Atheism Tapes on vuonna 2005 julkaistu Jonathan Millerin BBC:lle tuottama tv-dokumenttisarja. Sarjassa käsitelty aineisto oli alun perin kuvattu toista sarjaa, Atheism: A Rough History of Disbelief varten. BBC päätti julkaista The Atheism Tapesin täydentävänä sarjana. Sarja koostuu kuudesta osasta, joista jokaisessa haastatellaan yhtä henkilöä. == Ohjelmien haastateltavat == # Brittiläinen filosofi Colin McGinn # Yhdysvaltalainen Nobel-fyysikko Steven Weinberg # Yhdysvaltalainen näytelmäkirjailija Arthur Miller # Brittiläinen biologi Richard Dawkins # Brittiläinen teologi Denys Turner # Yhdysvaltalainen filosofi Daniel Dennett == Aiheesta muualla == * * Luokka:Julkaisut ateismista Luokka:Brittiläiset dokumenttielokuvat Luokka:Vuoden 2005 dokumenttielokuvat
Crystal Vodka

Crystal Vodka on virolaisen AS Remedian tuottama votka, joka sisältää alkoholia 40 tilavuusprosenttia. Se valmistetaan viljaperäisestä alkoholista ja pehmennetystä vedestä. Viimeisessä valmistusvaiheessa juoma ilmataan ja suodatetaan hopeaionimenetelmällä pehmeän maun aikaansaamiseksi. == Ominaispiirteet == Crystal Vodka on väritöntä, ja sen maku on neutraali, puhdas sekä hieman viljainen. == Pakkauskoot == Crystal Vodkaa on saatavilla 5 cl, 25 cl, 35 cl, 50 cl, 70 cl ja 100 cl tilavuuksina lasipulloissa ja 50 cl PET-pullona. Myös 10 x 50 cl PET -monipakkaus ja 300cl BIB-hanapakkaus kuuluu valikoimaan. Luokka:Virolaiset votkamerkit
Otto IV

Otto IV (syntyi 1175 tai 1176 – kuoli 19. toukokuuta 1218) oli vuodesta 1198 toinen Pyhän saksalais-roomalaisen keisarikunnan kahdesta kuninkaasta ja keisari vuodesta 1209 vuoteen 1215 asti. Hän oli ainoa Welf-sukua edustanut Pyhän saksalais-roomalaisen keisarikunnan keisari. Valtaistuimelle häntä seurasi keisari Fredrik II. == Nuoruus == Otto IV syntyi 1175 tai 1176 Braunschweigin kaupungissa nykyisen Saksan alueella. Hänen isänsä oli Baijerin ja Saksin herttua Henrik Leijona ja äitinsä Saksin herttuatar Matilda. Otto IV vietti nuoruutensa Englannissa, isoisänsä Englannin Henrik II:n luona, jolloin hän ystävystyi muun muassa Rikhard I Leijonamielen kanssa. Rikhard Leijonamieli piti Otosta siinä määrin, että teki hänestä Yorkin jaarlin vuonna 1190. == Taistelu kruunusta == Henrik VI kuoli vuonna 1197, minkä jälkeen syntyi kiista hänen seuraajastaan. Maaliskuussa 1198 Hohenstaufenin sukua kannattaneet saksalaiset ruhtinaat valitsivat kuninkaaksi Filip Schwabenilaisen. Kesäkuussa Hohenstaufenin suvun vastustajat puolestaan valitsivat Kölnin arkkipiispan Adolfin johdolla kuninkaaksi Otto IV:n. Kahden kilpailevan kuninkaan välille puhkesi sota. Vuonna 1201 Otto sai puolelleen paavi Innocentius III:n suostuttuaan paavin aluevaatimuksiin Keski-Italiassa, mutta vuonna 1204 Kölnin arkkipiispa ja useita muita Oton tärkeimmistä saksalaisista kannattajista siirtyi Filip Schwabenilaisen puolelle. Myös paavi tunnusti lopulta vuonna 1208 Filipin kuninkaaksi. Sen jälkeen Filip kuitenkin murhattiin, ja tilanne kääntyi taas Oton hyväksi. Otto kruunattiin keisariksi Roomassa 4. päivänä lokakuuta vuonna 1209. == Sotaretki ja kuolema == Otto aloitti Italian valloituksen miehittämällä aluksi Toscanan ja siirtyi sitten sotajoukkoineen Fredrik II:n hallitseman Sisilian kuningaskunnan alueelle Etelä-Italiassa. Aluevaltaukset uhkasivat jo pakottaa Fredrik II:n pelastautumaan Afrikan puolelle, mutta silloin paavi puuttui asiaan. Innocentius III, joka vastusti Italian ja Saksan yhdistämistä, julisti Oton pannaan. Maaliskuussa 1212 Otto joutui palaamaan Saksaan, missä oli puhjennut kapina. Joukko Welfien sukua vastustavia ruhtinaita oli julistanut Oton viraltapannuksi ja valinnut hohenstaufilaisen Fredrik II:n kuninkaaksi. Taistelun Fredrikiä vastaan englantilaisten tukema Otto hävisi kärsittyään ratkaisevan tappion Bouvinesissa 27. päivänä heinäkuuta vuonna 1214. Virallisesti Otto joutui luopumaan kruunusta seuraavana vuonna. Hän kuoli kolme vuotta myöhemmin. == Lähteet == == Aiheesta muualla == Luokka:Pyhän saksalais-roomalaisen keisarikunnan hallitsijat Luokka:1170-luvulla syntyneet Luokka:Vuonna 1218 kuolleet
Heittoliina

Heittoliina tai kastliina on ohut, heitettäväksi tarkoitettu noin 8-15 mm paksu naru tai köysi, jonka päässä on painona heittämistä helpottava solmu, joka on tavallisimmin apinannyrkki. Heittoliinaa käytetään esimerkiksi laivojen kiinnittämisessä. Aluksen tullessa laituriin kansimiehet heittävät alukselta kiinnitysköysien lenkkeihin solmitut heittoliinat satamatyöntekijöille, jotka vetävät niiden avulla köydet laiturille. ==Heittoliina pelastusvälineenä== Heittoliinaa voidaan käyttää myös pelastusvälineenä esimerkiksi veden varaan joutuneen ihmisen pelastamisessa. Pelastuskäyttöön tarkoitetussa heittoliinassa voi olla 15–25 metriä kelluvaa köyttä kirkkaanvärisessä suojapussissa, joka samalla toimii heittopainona. Heittoliina kuuluu veneiden katsastusvarusteisiin. Sitä suositellaan myös esimerkiksi pilkkijöiden, matkaluistelijoiden ja muiden jäällä liikkujien varusteeksi. Luokka:Vesiliikenne
Terry Nichols

Terry Lynn Nichols (s. 1. huhtikuuta 1955 Michigan, Yhdysvallat) on yhdysvaltalainen terroristi ja toinen Oklahoma Cityn pommi-iskusta tuomittu henkilö. Toinen oli Timothy McVeigh, joka tuomittiin kuolemaan. Pommi-isku oli Yhdysvaltojen tuhoisin terrori-isku ennen syyskuun 11. päivän terroritekoja. McVeigh jätti räjähteillä lastatun kuorma-auton liittovaltion virastorakennuksen eteen Oklahoma Cityssä 19. huhtikuuta 1995. Päivä oli Wacon piirityksen päättymisen kaksivuotispäivä. Autoon oli lastattu 2 177 kilogrammaa ammoniumnitraattia ja aloitepanos. Räjähdys surmasi 168 ihmistä. Kolmasosa virastotalosta sortui ja räjähdys kuului 30 kilometrin päähän. Nicholsin katsottiin osallistuneen pommi-iskun suunnitteluun, vaikka hän oli tekohetkellä toisessa osavaltiossa. Vuoden 1997 lopussa hänet todettiin syylliseksi. Liittovaltion tuomioistuin tuomitsi Nicholsin vuonna 1998 elinkautiseen rangaistukseen kahdeksasta kuolemantuottamuksesta ja salaliitosta. Oklahoman osavaltio vei Nicholsin oikeuden eteen uudelleen useita kertoja, jolloin hän oli syytteessä 161 murhasta. Nichols todettiin syylliseksi 161 murhaan 26. toukokuuta 2004, jonka jälkeen valamiehet äänestivät, pitäisikö Nichols tuomita elinkautiseen vai kuolemanrangaistukseen. Valamiesten äänet rangaistuksesta menivät tasan. Koska valamiehistö ei päässyt yksimielisyyteen kuolemantuomiosta ei Oklahoman osavaltion lakien mukaan Nicholsia voitu tuomita kuolemaan, vaan hänelle täytyi antaa elinikäinen vankeusrangaistus ilman mahdollisuutta ehdonalaiseen vapauteen. Nichols istuu rangaistustaan liittovaltion ADX Florence -vankilassa Coloradossa. == Lähteet == == Aiheesta muualla == * * * Luokka:Yhdysvaltalaiset joukkomurhaajat Luokka:Yhdysvaltalaiset elinkautisvangit Luokka:Yhdysvaltalaiset terroristit Luokka:Vuonna 1955 syntyneet Luokka:Elävät henkilöt
HBK

HKB tarkoittaa seuraavia asioita: * HB Køge, tanskalainen jalkapalloseura * Halmstads Bollklubb, ruotsalainen jalkapalloseura * Hønefoss Ballklubb, norjalainen jalkapalloseura * Hangö Bollklubb, suomalainen jalkapalloseura * HBK Capital Management, yhdysvaltalainen hedgerahasto * ”The Heartbreak Kid”, showpainija Shawn Michaelsin lempinimi.
The Heartbreak Kid

The Heartbreak Kid voi tarkoittaa seuraavia: *Sydäntenmurskaaja, Elaine Mayn komediaelokuva vuodelta 1972 *Sekaisin suhteessa, Farrellyn veljesten komediaelokuva vuodelta 2007 *Shawn Michaels, yhdysvaltalainen showpainija
Bodo

Bodo tarkoittaa seuraavia: * bodo, sinotiibetiläinen kieli * bodot, kansa Aasiassa * Bodo, eliösuku == Bodo-nimisiä henkilöitä == ;Bodo tai Bodó sukunimenä: * Andrea Bodó (s. 1934), unkarilainen telinevoimistelija ja olympiavoittaja * Camille-Pierre Pambu Bodo, taiteilijanimenä Bodo (1953–2015), kinshasankongolainen taidemaalari ;Bodo etunimenä: * Bodo Illgner (s. 1967), saksalainen jalkapallomaalivahti * Bodo Tümmler (s. 1943), saksalainen keskimatkojen juoksija * Bodo Wartke (s. 1977), saksalainen kabareetaiteilija ja pianisti ==Katso myös== Aihepiiriin liittyy myös seuraava: * Bodø, kaupunki Norjassa.
T.N.T. (kappale)

T.N.T. on australialaisen hard rock -yhtye AC/DC:n kappale. Se julkaistiin ensimmäisen kerran Australiassa vuonna 1975 yhtyeen T.N.T.-albumilla ja vuonna 1976 High Voltage -albumin maailmanlaajuisessa versiossa. Death metal -yhtye Six Feet Under on tehnyt coverin ”T.N.T”:stä. Myöhemmin kappale julkaistiin myös yhtyeen livealbumeilla Live ja Live: 2 CD Collector's Edition vuonna 1992. Niissä lauloi AC/DC:n nykyinen laulaja Brian Johnson. Kappaleen on tehnyt yhtyeen kitaristit Angus Young ja Malcolm Young ja laulaja Bon Scott. Kappale ilmestyi myös singlenä vuonna 1976 b-puolenaan ”Rocker”. Single julkaistiin vain Australiassa ja Uudessa-Seelannissa. ==Kokoonpano== * Bon Scott – laulu * Angus Young – soolokitara * Malcolm Young – rytmikitara * Mark Evans – bassokitara * Phil Rudd – rummut === Muut tekijät === * Harry Vanda – tuottaja * George Young – tuottaja == Lähteet == Luokka:Vuoden 1975 kappaleet Luokka:AC/DC:n kappaleet
Gliwice

Gliwice () on Sleesian voivodikuntaan kuuluva kaupunki Etelä-Puolassa. Se sijaitsee noin 20 kilometriä Katowicestä länteen. Kaupungin asukasluku oli 184 415 vuonna 2015. Kaupungissa sijaitsee General Motorsin tehdas, jossa valmistetaan muun muassa Opel Cascadaa. Jalkapalloilija Lukas Podolski on syntynyt Gliwicessä. == Historia == Gliwice mainittiin asiakirjoissa ensimmäistä kertaa 1276. Gliwice kuului pitkän ajan historiastaan eri saksalaisvaltioille. Vuosina 1740–1763 käytyjen Sleesien sotien seurauksena Itävalta luovutti Preussille Sleesian alueen, jonka osa Gliwice oli. Preussin valtakunnassa Gliwice kuului Sleesian provinssiin ja oli myöhemmin osa Saksaa aina toisen maailmansodan loppuun 1945 saakka. 31. elokuuta 1939 saksalainen SS-upseeri Alfred Naujocks sabotoi Gliwicen radiotornin, mistä syytettiin Puolaa. Kaupungissa toimi lukuisia sotavankiloita toisen maailmansodan aikana. 24. tammikuuta 1945 puna-armeijan joukot valloittivat Gliwicen. == Galleria == Gliwice - Castle by night 01.JPG|Piastin linna (Zamek Piastowski). Gliwice, centrum - panoramio (1).jpg|Kauppatori (Rynek). Kościół św. Bartłomieja w Gliwicach2.jpg|Pyhän Bartolomeuksen kirkko. Gliwice - panoramio (39).jpg|Józef Piłsudskin patsas. == Ystävyyskaupungit == * Bottrop (Saksa) * Dessau (Saksa) * Doncaster (Yhdistynyt kuningaskunta) * Kežmarok (Slovakia) * Nacka (Ruotsi) * Salgótarján (Unkari) * Valenciennes (Ranska) ==Lähteet== ==Aiheesta muualla== *
Nextstep

Nextstep (tyyliteltynä NeXTSTEP) on oliopohjainen, moniajoa tukeva käyttöjärjestelmä, jota NeXT kehitti NeXT-tietokoneilleen. Käyttöjärjestelmän nimi kirjoitettiin vaihtelevasti NeXTStep ja NeXTSTEP. Nextstep 1.0 julkaistiin 18. elokuuta 1989, ja viimeisin julkaisu, versio 3.3, julkaistiin vuoden 1995 alussa. Nextstep toimi aluksi NeXTin Motorola 68000 -sarjan muistinsuojausta tukeviin suorittimiin (68030, 68040) perustuvilla NeXT- koneilla (NeXTstation ja NeXTcube). NeXT-koneet mahdollistivat kehittynyttä äänen ja musiikin käsittelyä Motorola 56000-sarjan DSP:n avulla. Perustaltaan se oli Mach-ytimeen ja BSD Unixin työkaluihin perustuva, mutta käytti graafisena käyttöliittymänään omaa Display PostScriptiin ja oliopohjaisiin kirjastoihin perustuvaa ratkaisuaan. Sovellusohjelmien pääasiallinen ohjelmointikieli oli Objective-C. Myöhemmin käyttöjärjestelmä siirrettiin myös x86, SPARC ja PA-RISC -suorittimille. ==Vaikutus== Ensimmäinen verkkoselain, WorldWideWeb, kehitettiin Nextstep-alustalla. Jotkut nykyisistä selaimista löytyvät ominaisuudet ja pikanäppäimet kuuluivat alun perin Nextstepiin ja HTML 1.0:n ulkoasua määrittävät elementit perustuivat sen käyttöliittymän tekstikomponentin ominaisuuksiin. Tim Berners-Leen NeXT-työasema oli myös maailman ensimmäinen web-palvelin. id Softwaren tietokonepelit Doom ja Quake kehitettiin alun perin Nextstep 3.3:lla. Niiden kenttäeditorit DoomEd ja QuakeEd ohjelmoitiin Objective-C:lla. Muita NeXT-alustalta lähtöisin olevia ohjelmia ovat Macromedia FreeHand ja Mathematican ensimmäiset graafiset versiot. == OpenStep == Nextstep 3.2:n julkaisun aikoihin 1993 NeXT liittoutui Sun Microsystemsin kanssa kehittämään OpenStepin, josta poistettiin sidonnaisuus NeXT-alustaan ja se standardoitiin ja siirrettiin Solarikselle ja Windows NT -alustalle. Tuote olisi toiminut yhteisenä rajapintana ja käyttöliittymänä näillä alustoilla. Myöhemmin Sun keskittyi kuitenkin kehittämäänsä Java-alustaan. 4. helmikuuta 1997 Apple Computer osti NeXTin 427 miljoonalla dollarilla ja kehitti Nextstepistä Rhapsody-projektissa Mac OS X:n perustan. Nextstepin käyttöliittymä inspiroi myös Linux-käyttäjiä ja sen ulkonäköä matkittiin Afterstep ja Window Maker -ikkunanhallintaohjelmissa. OpenStep-standardista on tehty myös avoimen lähdekoodin toteutus GNUstep- projektissa, joka sai alkunsa erään ohjelman siirtämisestä Nextstepistä Unixille. GNUstep toteuttaa myös jotain Applen Cocoa-rajapinnan laajennuksista standardiin. == Katso myös == * NeXT Computer * NeXTSTEP == Lähteet == == Aiheesta muualla == * The NeXT-FAQ (Frequently asked questions) * NEXTSTEP 3.3 Developer Documentation Luokka:NeXT Luokka:Käyttöjärjestelmät
Härnösandin tuomiokirkko

Härnösandin tuomiokirkko () on kirkkorakennus Härnösandin kunnassa Ruotsissa. Se sijaitsee Härnösandin taajamassa ja on Härnösandin hiippakunnan tuomiokirkko. Tuomiokirkon on suunnitellut Johan Hawerman.Svenska kyrkan: Härnösands domkyrkan Viitattu 10.3.2013. Se valmistui vuonna 1846. Se sijaitsee samalla paikalla, jolla sijaitsi sitä ennen vuodelta 1593 peräisin ollut kivikirkko. ==Lähteet== ==Aiheesta muualla== Luokka:Ruotsin kivikirkot Luokka:Västernorrlandin läänin kirkot Luokka:Härnösandin kunta Luokka:Ruotsin tuomiokirkot
Kalmarin tuomiokirkko

Kalmarin tuomiokirkko () on Kalmarissa, Kaakkois-Ruotsissa sijaitseva kirkkorakennus. Se oli Kalmarin hiippakunnan tuomiokirkko vuosina 1603–1915, jolloin Kalmarin hiippakunta oli toiminnassa. Kirkko on kuulunut Växjön hiippakuntaan vuodesta 1916 lähtien, jolloin Växjön hiippakunta ja Kalmarin hiippakunta yhdistettiin samalla kun uusi hiippakunta perustettiin Luulajaan. Kalmarin hiippakunta lakkasi, koska valtiopäivät eivät halunneet lisätä hiippakuntien määrää. Kirkko on Mariestadin tuomiokirkon lisäksi ainoa ruotsalainen tuomiokirkko, joka ei ole hiippakuntansa pääkirkko. Tuomiokirkon on suunnitellut ruotsalainen arkkitehti Nicodemus Tessin vanhempi ja se on yksi tärkeimmistä esimerkeistä barokkiklassisismin läpimurrosta Ruotsissa.Domkyrkans historia Viitattu 13.7.2014. Tessin otti kirkon ulkonäköä suunnitellessaan mallia Roomassa sijaitsevasta Il Gesùsta. Rakennustyöt aloitettiin vuonna 1660, mutta työt keskeytettiin useita kertoja ja kirkko valmistui lopulta vuonna 1703. Kirkkosalia oli kuitenkin käytetty jumalanpalveluksiin jo vuodesta 1683 alkaen. Kirkkoon on haudattu 1 500–2 000 ihmistä vuosina 1681–1824. ==Lähteet== Luokka:Kalmar Luokka:Ruotsin kivikirkot Luokka:Ruotsin tuomiokirkot Luokka:Kalmarin läänin kirkot Luokka:Kirkot Växjön hiippakunnassa
Vesilentokone

Vesilentokone (tai meritoimintakone) on lentokone, joka nousee lentoon vedestä ja laskeutuu veteen. Vesilentokoneet voidaan jaotella kahteen päätyyppiin: vesitasoihin ja lentoveneisiin. Vesitasolla on pyörien sijasta kellukkeet eli ponttonit. Lentoveneessä itse koneen runko on venemäinen. Jos kellukkeissa tai rungossa on sisäänvedettävät pyörät, kyseessä on amfibiolentokone. Pääosa vesilentokoneista on pieniä yksi- tai kaksimoottorisia lentokoneita. On olemassa myös suuria vesilentokoneita, joissa voi olla jopa neljä potkuria tai suihkumoottorit. Suuret vesilentokoneet, jotka olivat lentoveneitä, toimivat yleisesti matkustajalentokoneina 1920-luvulta 1940-luvulle etenkin suuria vesialueita ylittävillä reiteillä. Maalentokenttäverkostojen tulo 1930-luvun alusta alkaen johti maalentokoneiden voittoon ilmakuljetuksessa jopa valtameret ylittävillä lennoilla. Vastaavaan aikaan siirryttiin tehokkaampiin lentokonemoottoreihin, kokometalliseen lentokonerakenteeseen, tarkempaan lentosuunnistukseen ja ylipäätään lentämisen luotettavuus nousi. Sotilaskäytössä ennen toista maailmansotaa kyky laskeutua järville tai merelle katsottiin etenkin tiedustelulentokoneille merkittäväksi avuksi. Sotilaskäytössä vesilentokoneet alkoivat harvinaistua toisen maailmansodan aikana ja jälkeisinä vuosina niiden hitaamman lentonopeuden takia, joka teki niistä alttiita vihollistulelle. Sodan jälkeen matkustajakoneet rakennettiin raskaiden pommikoneiden pohjalta ja 1950-luvun puolivälistä alkaen ne siirtyivät suihkumoottorikauteen. ==Vesilentokone Suomessa== Suomessa vesilentokoneet olivat etenkin ilmavoimilla laajassa käytössä ennen toista maailmansotaa, jolloin maalentokenttäverkosto laajeni uusien lentokenttien perustamisen myötä voimakkaasti. 1920-luvulta 1930-luvun alkuun ilmavoimien käytössä oli useiden muiden tyyppien lisäksi esimerkiksi yli sata suomalaisen Ilmailuvoimien lentokonetehtaan valmistamaa I.V.L. A.22 Hansa -vesitasoa. Jatkosodan aikana vesitasoja käytettiin esimerkiksi sissitaistelijoiden ja haavoittuneiden kuljetuksissa etenkin Itä-Karjalassa. Suomessa vesilentokoneita on nykyisin melko paljon yleisilmailussa, koska Suomessa on paljon sopivia vesistöjä, joissa koneita voidaan käyttää. Kevytlentokoneista merkittävä osa on vesikoneita. Suomen vesilentokoneista vain harvat ovat kaksimoottorisia. ==Katso myös== * Porco Rosso, japanilainen animaatioelokuva vesilentokoneiden sodasta == Lähteet == ==Aiheesta muualla== * Wasserflug in Österreich – Österreichischer Wasserflugverband * Wasserflug in Deutschland * US-Broschüre * Informationen zu den verschiedenen und seltenen Bauarten *
Without Face

Without Face on Veszprémissä vuonna 1997 perustettu unkarilainen progemetalliyhtye. Without Face julkaisi ensimmäisen demonsa 1998. Yhtye sai pian levytyssopimuksen ja julkaisi ensimmäisen albuminsa Deep Insiden 2000. Loppuvuodesta 2002 julkaistiin seuraava albumi Astronomicon, joka valittiin muun muassa Metal Hammer -lehden kuukauden albumiksi. Without Face on uransa aikana käynyt läpi useita jäsenten vaihdoksia. == Jäsenet == * Szabo Andreas - laulu * Pádár Nóri - laulu * Horváth Zsolt - kitara * Sárik Szilárd - syntetisaattori * Maros Gergõ - bassokitara * Sütõ Péter - rummut == Aiheesta muualla == * Viralliset sivut , Luokka:Unkarilaiset progressiiviset metalliyhtyeet
Carl Johnson

Carl Johnson voi tarkoittaa ainakin seuraavia: * Carl Johnson (1898–1932), yhdysvaltalainen pituushyppääjä * Carl Johnson, yhdysvaltalainen elokuva- ja televisiomusiikin säveltäjä * Carl ”CJ” Johnson, päähenkilö videopelissä Grand Theft Auto: San Andreas.
Pinni

Pinni () myös nasta tai jalka tarkoittaa mikropiirin tai muun elektroniikkakomponentin jalkaa tai liittimen piikkiä. Pinnien tärkein tarkoitus on komponentin tai liittimen sähköinen ja mekaaninen liittäminen piirilevylle tai liittimen vastakappaleeseen. Mikropiirit ja muut elektroniikkakomponentit liitetään piirilevylle tavallisimmin juottamalla pinnit kiinni piirilevyn kuparifolioihin. Vaihtoehtona rakentelussa voi käyttää ns. koekytkentälevyä. Tavallisimmissa kotelotyypeissä mikropiirien pinnien numerointi kulkee yläpuolelta katsottuna vastapäivään lähtien ykköspinnistä, joka on kotelossa olevan loven, kolon, ulkoneman tai väripisteen kohdalla oleva tai siitä vastapäivään katsottuna ensimmäinen. Piirikaavioissa pinnien järjestys voi olla periaatteessa mikä tahansa ja piirin toiminnotkin voivat olla eri lohkoihin purettuna, kunhan pinnien numerointi pitää paikkansa. Liittimissä pinnien numerointi lukee useimmiten pinnien vieressä. Mikäli liittimessä on paljon pinnejä, usein merkitään vain muutaman ensimmäisen ja viimeisen pinnin numerot. Toisinaan voidaan numeroinnin sijasta käyttää kirjaimia kuten transistorin kolmea jalkaa kuvattaessa; B,C & E jotka tarkoittavat kantaa (base), kollektoria (collector) ja emitteriä (emitter). Komponenttien pinnien väli on standardoitu 2,54 millimetriksi (0,1 tuumaa), joka on elektroniikan DIP-pakattujen komponenttien jalkojen väli. https://www.ti.com/lit/ml/mpdi002c/mpdi002c.pdf?ts=1662839550463 ==Katso myös== * GPIO ==Viitteet== Luokka:Elektroniikan komponentit
Teksti

Teksti eli kirjoitelma on luettavaksi tarkoitettua kirjoitusta, jolla ilmaistu sisältö muodostaa asiakokonaisuuden, kuten artikkelin, novellin, runon tai romaanin. Tekstejä voidaan lajitella eri tekstityyppeihin niiden esteettisten normien tai esimerkiksi käyttötarkoitusten mukaan. Esimerkiksi sanomalehdissä olevat artikkelit noudattavat yleensä tiettyjä yleiseisesti käytössä olevia rakenteita ja tehokeinoja, kuten otsikkoa, ingressiä ja leipätekstiä, mutta se tarkoittaa myös ei-fiktiivistä tekstiä, joka on usein uutinen. Vastaavasti esimerkiksi proosa on fiktiivistä ja vapaamuotoista tekstiä ja runous pyrkii tyypillisesti maksimaaliseen estetiikkaan yli kieliopillisten sääntöjen ja määritteiden. Eri tekstilajeilla voi siis olla erilaisia rakenteita ja painotuksia. Aina yksittäinen teksti ei kuulu selvästi yhteen tekstilajiin, vaan siinä voi olla aineksia useammasta tekstilajista, josta yksi esimerkki on esimerkiksi proosaruno. Yhdestä aiheesta on myös mahdollista laatia monen eri tekstilajin tekstejä. Myös puheesta voidaan tehdä tekstiä translitteroimalla ja koostamalla se luettavaan muotoon. == Kirjoitettu teksti == === Otsikko === Otsikko on tekstin tärkein osa, joka kertoo tekstin ydinajatuksen tai vihjaa siitä. Sanomalehdissä otsikolla on tarkoitus houkutella lukijaa lukemaan juttu. Markkinointitekstillä sillä pyritään yleensä havahduttamaan lukija. Usein otsikon koolla annetaan osviittaa jutun suuruudesta ja tärkeydestä. === Leipäteksti === Leipäteksti on varsinaista tekstiä. Nimi johtuu siitä, että toimittajien ajatellaan saavan siitä varsinaisen palkkansa, eli rahaa leipään. === Ingressi === Ingressi eli johdanto on tekstissä lyhyt yhteenveto siitä aiheesta, mistä artikkelin leipätekstin on tarkoitus kertoa. === Ladonta === Tekstien ladonnassa on käytetty huomioarvon parantamiseksi myös erilaisia kirjasimia. Otsikko, ingressi ja leipäteksti voivat olla eri kirjasinlajeilla toteutettuja. == Tekstitetty puhe == Televisioissa vieraskielisen ohjelman alle kirjoitetaan käännös. Usein käännös on lyhyempi kuin puhutut sanat alkuperäismuodossaan. Monilla pienillä kielialueilla ei puhuttua sanaa korvata katselijan ymmärtämän kielen sanoilla dubbaamalla, vaan käännös tehdään tekstityksenä ruudun alalaitaan. == Lähteet == == Aiheesta muualla == * Kirjoittajan ABC-kortti. Oulun yliopisto. Luokka:Tekstin jäsennys Luokka:Seulonnan keskeiset artikkelit Luokka:Journalismi
Envoy Air

Envoy Air (entiseltä nimeltään American Eagle Airlines) on Texasin Fort Worthissa päämajaansa pitävä lentoyhtiö. Yhtiöllä on sama omistaja (AMR Corporation) kuin American Airlinesilla eli se on American Airlinesin sisaryhtiö. Yhtiö erikoistunut alueellisiin lentoihin ja sen lentotarjontaan kuuluu yli 1 700 päivittäistä lentoa ja 140 kohdetta Yhdysvalloissa, Karibialla, Kanadassa sekä Meksikossa. Yhtiöllä on codeshare-sopimuksia myös Northwest Airlinesin, Delta Air Lines sekä Continental Airlinesin kanssa. Yhtö kuuluu liitännäisjäsenenä Oneworld-allianssiin. == Laivasto == Laivaston keski-ikä heinäkuussa 2022 on 10,1 vuotta. Envoy Airin laivasto Konetyyppi Lukumäärä Tilauksia Embraer ERJ 145 51 — Embraer 170 8 — Embraer 175 98 3 Yhteensä 157 3 ==Kuvagalleria== File:Embraer ERJ-145LR ‘N677AE’ American Eagle.jpg|Envoy Airin Embraer ERJ 145 laskeutumassa Dallasin kansainväliselle lentoasemalle File:American Eagle Saab 340B Silagi-1.jpg|American Eaglen entinen Saab 340 File:American Eagle Embraer ERJ-145.JPG|Envoy Airin Embraer ERJ 145 American Englen väreissä, Joplinin lentoasemalla, Missourissa (2014) File:Bombardier CRJ-702 'N546FF' American Eagle (14192211342).jpg|Envoy Airin entinen Bombardier CRJ700 American Eaglen väreissä, lähtee Los Angelesin kansainvälisestä lentoasemasta, Kaliforniassa (2014) ==Lähteet== Luokka: Yhdysvaltalaiset lentoyhtiöt
Eschaton

__NOTOC__ Eschaton on englantilaisen black metal -yhtyeen Anaal Nathrakhin kolmas studioalbumi, joka julkaistiin 17. lokakuuta 2006. Levystä on saatavilla myös rajoitettu digipack-versio. == Kappaleet == # # # # # # # # # == Kokoonpano == * Irrumator (Mick Kenney) – basso, kitara, rumpuohjelmointi * V.I.T.R.I.O.L. (Dave Hunt) – laulu == Arvostelut == * AllMusic: AllMusic review * Blabbermouth: 9/10Blabbermouth: CD review * Imperiumi.net: 6+/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * * Luokka:Vuoden 2006 albumit Luokka:Anaal Nathrakhin albumit
Ricardo Costa

Ricardo Miguel Moreira da Costa (s. 16. toukokuuta 1981 Vila Nova de Gaia, Porton piiri, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan keskuspuolustaja. == Ura == Costa on Boavistan kasvatti, josta hän siirtyi naapuriseura Porton reservijoukkueeseen vuonna 1999. Hän teki ensiesiintymisensä Porton edustusjoukkueessa vuonna 2002 kasvattajaseuraansa Boavistaa vastaan. Hän ei koskaan Portossa pelaamansa viiden kauden aikana onnistunut tekemään varsinaista läpimurtoaan, vaan jäi lähinnä joukkueessa pelanneiden Jorge Costan, Pedro Emanuelin, Pepen ja Bruno Alvesin varjoon. Heinäkuussa 2007 Costa siirtyi saksalaisseura Wolfsburgiin. Heikohkon alkukauden jälkeen hän nousi lopulta joukkueen avauskokoonpanoon. Kesällä 2009 hänen piti siirtyä espanjalaiseen Real Zaragozaan, mutta siirto kuitenkin lopulta kariutui, kun osapuolet eivät päässeet sopimukseen siirron yksityiskohdista.Martins rückt auf Platz eins der Wunschliste Kicker. Viitattu 29.12.2010. Täten hän jäi Wolfsburgiin tulevaksi kaudeksi. 28. tammikuuta 2010 hän sai siirron ranskalaiseen Lilleen, huolimatta saadustaan peliajasta saksalaisseurassa. 17\. toukokuuta 2010 Lillen päädyttyä kauden päätteeksi lopulta neljännelle sijalle, Costa vaihtoi jälleen maisemaa siirtyessään tällä kertaa Valenciaan nelivuotisella sopimuksella.Comunicado oficial: Ricardo Costa, nuevo jugador del Valencia CF para las próximas cuatro temporadas Valencia CF. Viitattu 17.5.2010. ===Maajoukkue=== Costa nousi Portugalin maajoukkueeseen vuonna 2005 ja osallistui seuraavan vuoden 2006 MM- kilpailuihin, jotka pelattiin Saksassa. Hän pelasi kilpailuissa yhden ottelun pronssiottelussa isäntämaa Saksaa vastaan. 10\. toukokuuta 2010 Portugalin maajoukkueluotsi Carlos Queiroz ilmoitti alustavan 24-henkisen miehistönsä vuoden 2010 MM-kilpailuihin, johon Costa kuului. Hänet valittiin myöhemmin myös lopulliseen turnausmiehistöön. == Saavutukset == *Porto: **UEFA Cup: 2002–2003 **Mestarien liiga: 2003–2004 **Intercontinental Cup: 2004 **Portugalin liiga: 2002–2003, 2003–2004, 2005–2006, 2006–2007 **Portugalin cup: 2003–2004, 2005–2006 *Wolfsburg: **Bundesliiga: 2008–2009 == Lähteet == == Aiheesta muualla == * Ricardo Costan esittely Valencia Club de Fútbolin virallisella sivustolla * Ricardo Costan tilastot National Football Teams -sivustolla Luokka:Portugalilaiset jalkapalloilijat Luokka:Vuonna 1981 syntyneet Luokka:Elävät henkilöt
2-metoksietyyliasetaatti

2-metoksietyyliasetaatin kemiallinen kaava on C5H10O3 ja rakennekaava CH3COOCH2CH2OCH3. 2-metoksietyyliasetaatista käytetään myös nimityksiä etyleeniglykolimonometyylieetteriasetaatti, 2-metoksietanoliasetaatti, metyyliglykoliasetaatti tai metyylisellosolviasetaatti. 2-metoksietyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 118,1 g/mol, sulamispiste −65 °C, kiehumispiste 145 °C,tiheys 1,01 g/cm3, sekoittuu veteen, leimahduspiste 45 °C c.c., itsesyttymislämpötila 380 °C ja CAS-numero 110-49-6. 2-metoksietanoliasetaattia voidaan valmistaa esteröintireaktiolla 2-metoksietanolista ja etikkahaposta. Yhdistettä käytetään liuottimena. == Lähteet == * Luokka:Asetaatit
Inge Koukkuselkä

Inge Koukkuselkä (Inge I Haraldsson, 1135–1161) oli Norjan kuningas 1136–1161. Inge oli Harald Gillen ja Ingrid Ragnvaldsdotterin poika. Inge valittiin kuninkaaksi 1136, hänen ollessaan vasta vuoden ikäinen. Samaan aikaan myös hänen vanhempi veljensä Sigurd Munn valittiin kuninkaaksi Trondheimissa. Lapsikuninkaiden ollessa alaikäisiä sijaishallitsijoina olivat Tjostulv Åleson, Gregorius Dagsson ja Erling Skakke. Vartuttuaan Inge, Sigurd ja heidän Irlannista saapunut veljensä Östen yrittivät sopia Bergenissä vuonna 1155 vallanjaosta. Yksi Sigurdin henkivartijoista surmasi neuvottelujen välillä Ingen henkivartijan. Gregorius Dagsson neuvoi silloin Ingeä surmaamaan veljensä. Sigurdin kuoltua hänen kannattajansa julistivat hänen poikansa Haakon Harteikkaan kuninkaaksi, ja Inge sai surmansa vuonna 1161 taistelussa Haakonia vastaan. == Lähteet == Luokka:Norjan kuninkaat Luokka:1130-luvulla syntyneet Luokka:Vuonna 1161 kuolleet
Robbie Elliott

Robert "Robbie" Elliott (s. 25. joulukuuta 1973 Newcastle) on englantilainen jalkapalloilija, joka edustaa Englannin mestaruussarjassa pelaavaa Sunderlandia. Hän on pelipaikaltaan puolustaja. Newcastlesta kotoisin oleva Elliott aloitti ammattilaisuransa vuonna 1991 kotikaupunkinsa Newcastle Unitedissa, jossa pelasi vuoteen 1997 saakka. Heinäkuussa 1997 Newcastlen uusi valmentaja Kenny Dalglish myi Ellottin 2,5 miljoonalla punnalla ykkösdivari -joukkue Boltoniin. Vuonna 2001 63:n Bolton ottelun jälkeen Elliott palasi Newcastleen. Vuonna 2006 Elliott siirtyi nykyiseen seuraansa Sunderlandiin, jossa hän teki debyytin 19. elokuuta 2006 Southend United FC:tä vastaan 3–1-tappio-ottelussa. Luokka:Englantilaiset jalkapalloilijat Luokka:Vuonna 1973 syntyneet Luokka:Elävät henkilöt
Kelly Rowland

Kelendria Trene ”Kelly” Rowland (s. 11. helmikuuta 1981 Atlanta, Georgia) on yhdysvaltalainen R&B-laulaja; ja lauluntekijä, elokuvanäyttelijä ja televisiopersoona. Hänet tunnetaan parhaiten menestyneestä Destiny's Child -yhtyeestä. Rowland liittyi vuonna 1990 Beyoncé Knowlesin ja LaTavia Robersonin perustamaan yhtyeeseen. Hän pysyi yhtyeessä alusta aina vuoteen 2005, jolloin yhtye lopetti toimintansa. Destiny's Child ehti julkaista seitsemän albumia, jotka ovat myyneet yhteensä yli 60 miljoonaa kappaletta. Ensimmäisen sooloalbuminsa Simply Deep Rowland julkaisi lokakuussa 2002. Albumin tunnetuin kappale on "Dilemma", jolla vierailee myös hip hop -artisti Nelly. ”Dilemma” oli Yhdysvaltain sinkkulistojen kärjessä 10 viikkoa ja oli ensimmäinen ykköshitti, jonka Destiny's Childin jäsen oli soolourallaan tehnyt. Rowland voitti myös Grammy-palkinnon tästä kappaleesta. Saman albumin toinen single ”Stole” oli myös kansainvälinen menestyskappale. Rowlandin toinen albumi Ms. Kelly ilmestyi kesällä 2007 ja se sisältää kaksi kansainväliseksi noussutta hittiä, ”Like This” ja ”Work”. Vuonna 2011 Rowland julkaisi tanssimusiikista koostuvan kolmannen studioalbuminsa Here I Am. Siltä ilmestyi kaksi menestyssingleä, ”Commander” ja ”Motivation”. Rowland toimii lisäksi vokalistina David Guettan kappaleella ”When Love Takes Over”, josta tuli tanssihitti. Laulajanuran lisäksi Rowland on toiminut tuomarina The X Factor -ohjelmassa, sekä Ison-Britannian että Yhdysvaltain show'ssa. Vuonna 2013 julkaistiin hänen neljäs studioalbuminsa Talk A Good Game, josta tuli menestys Yhdysvalloissa. == Studioalbumit == Albumin tiedot Simply Deep *Julkaistu: 28. lokakuuta, 2002 *Listasijoituksia: 1. UK, 1. IRE, 5. AUS, 7. NZ, 14. GER, 11. NET, 17. SWI, 12. USA *Singlet: Dilemma, Stole, Can't Nobody, Train On A Track * Myynti maailmanlaajuisesti: 2 miljoonaa kappaletta Ms. Kelly *Julkaistu: 27. kesäkuuta, 2007 *Listasijoituksia: 6. USA, 10. JP, 37. UK, 44. SWI *Singlet: Like This, Ghetto, Work * Myynti maailmanlaajuisesti: TBA ===Elokuvat=== Elokuva Vuosi Rooli Beverly Hood 1999 Girl #2 Freddy vs. Jason 2003 Kia Waterson The Seat Filler 2004 Jhnelle ==Aiheesta muualla== *Virallinen sivusto Luokka:Grammy-palkinnon saajat Luokka:Yhdysvaltalaiset laulajat Luokka:Vuonna 1981 syntyneet Luokka:Elävät henkilöt Luokka:Afroamerikkalaiset
Karlstadin tuomiokirkko

Karlstadin tuomiokirkko () on Karlstadin kaupungin keskustassa, Värmlannissa, Ruotsissa sijaitseva kirkkorakennus sekä Karlstadin hiippakunnan tuomiokirkko. Tuomiokirkon rakennustyöt aloitettiin vuonna 1723 vanhan kirkon tuhouduttua kaupunkipalossa vuonna 1719. Se vihittiin käyttöön 2. heinäkuuta 1730.Karlstads pastorat: Domkyrkans historia i korthet Viitattu 13.7.2014. Kirkon rakennusmestarina toimi Christian Haller. Kirkon torni kohoaa 58 metrin korkeuteen. ==Lähteet== ==Aiheesta muualla== * Karlstads domkyrkoförsamling: Domkyrkan Luokka:Värmlannin läänin kirkot Tuomiokirkko Luokka:Ruotsin tuomiokirkot Luokka:Ruotsin kivikirkot
Keltakärpässieni

Keltakärpässieni (Amanita citrina) on kärpässieniin kuuluva sienilaji. Sen lakki on 5–10 senttimetriä leveä ja väriltään sitruunan- tai vaaleankeltainen, joskus kokonaan valkoinen. Lakin pinnalla on ruskehtavia suojusjätteitä. Jalka on 7–12 senttimetriä pitkä ja valkoinen. Siinä on valkoinen ja riippuva rengas. Malto on valkoista. Haju on epämiellyttävä ja raakaa perunaa muistuttava. Keltakärpässieni on lievästi myrkyllinen. Sieni kasvaa lehti- ja sekametsissä sekä puistoissa eteläisessä Suomessa. Se esiintyy lehtipuiden seuralaisena. Kasvuaika on elokuusta syyskuuhun. Laji on luokiteltu Suomessa elinvoimaiseksi. Laji sisältää DMT:tä ja 5-MeO-DMT:tä, jotka ovat psykedeelisiä tryptamiineja. == Lähteet == == Aiheesta muualla == * Ruokavirasto: Keltakärpässieni * Laji.fi: Keltakärpässieni Luokka:Kärpässienet Luokka:Myrkkysienet
Marcus Bent

Marcus Bent (s. 19. toukokuuta 1978 Hammersmith, Lontoo) on englantilainen jalkapalloilija. Bent edustaa Valioliigan Birminghamiä, ja hänen pelipaikkansa on yleisimmin keskikentällä. Bent pelasi ensimmäiset aikuisten pelinsä kasvattajaseurassaan Brentfordissa vuonna 1996. Tammikuussa 1998 Bent siirtyi Crystal Palaceen. Tämän jälkeen hän on edustanut myös Port Valea, Sheffield Unitedia, Blackburnia, Ipswichiä, Leicesteriä, Evertonia, Charltonia ja Wigania. Bent on seurustellut näyttelijä Gemma Atkinsonin kanssa. Luokka:Englantilaiset jalkapalloilijat Luokka:Vuonna 1978 syntyneet Luokka:Elävät henkilöt
Sinfonia nro 3 (Saint-Saëns)

Sinfonia nro 3 c-molli op. 78 on Camille Saint-Saënsin sinfonia, joka valmistui vuonna 1886. Teos kuuluu Saint-Saënsin arvostetuimpiin. Sinfonia tunnetaan myös nimellä Urkusinfonia. Noin 35 minuuttia kestävä teos on kaksiosainen, mutta sen kaksi osaa jakautuvat yhä kahteen erilliseen osaan, joten se näyttäytyy lopulta varsin perinteisenä neliosaisena sinfoniana, jossa toinen osa on hitain. Teoksen soittimiin kuuluu normaalin sinfoniaorkesterin lisäksi tavanomaista selvästi raskaampi puhallinsektio, urut, sekä piano, jota soittaa kaksi pianistia. Jos teos jaetaan neljään osaan, urut ovat mukana toisessa sekä neljännessä osassa. Hitaassa osassa urut antavat vain pitkiä taustaääniä. Finaalissa urut antavat voimakkaita sointuja ja jonkin verran muita ääniä. Mitään juoksutuksia tai teemaa urut eivät koko teoksessa soita. Pianoa kuullaan lähinnä kolmannessa osassa, myös jonkin verran neljännessä. Pianon rooli teoksessa on varsin pieni. Teoksen kaksi ensimmäistä osaa ovat tyyliltään varsin tavanomaista romanttista sinfoniaa. Kaksi viimeistä osaa ovat rakenteeltaan hieman tavanomaista monimutkaisempia. Lukuun ottamatta kauniin jousimelodian leimaamaa hidasta osaa, teos on sävyltään erittäin mahtipontinen. Sinfonia jäi Saint-Saënsin viimeiseksi, koska hän sanoi, ettei voinut enää sen jälkeen ylittää itseään. ==Osat== *1. Adagio - Allegro moderato - Poco adagio *2. Allegro moderato - Presto - Maestoso Neliosaisena teoksen osat ovat: *1. Adagio - Allegro moderato *2. Poco adagio *3. Allegro moderato - Presto *4. Maestoso ==Viittaukset populaarikulttuurissa== *Vuonna 1995 valmistuneen australialaisen lastenelokuvan Babe – urhea possu tunnusmusiikki perustuu Maestoso-osassa kuultavaan melodiaan. ==Aiheesta muualla== * Camille Saint-Saëns: Urkusinfonia, Organ-Symphony, "avec orgue". Espanjan Radio ja Televisio Symphony Orchestra. Jun Märkl, kapellimestari. Luokka:Camille Saint-Saënsin teokset Luokka:1880-luvun musiikkiteokset Luokka:Sinfoniat
Giorgione

Giorgione (oik. Giorgio da Castelfranco, s. noin 1477 Castelfranco – k. noin 1510)britannica.com: Giorgione oli italialainen taidemaalari venetsialaisen täysrenessanssin aikaan. Kotikaupunkinsa Castelfrancon tuomiokirkkoon Giorgione maalasi kuvan madonnasta kahden pyhimyksen seurassa (Sacra conversazione), mutta oikeastaan hän oli maallisten aiheiden maalari. Vaikka Giorgionella on ollut merkittävä vaikutus myöhempiin taiteilijoihin, hänen elämästään tiedetään hyvin vähän. Hänen tunnetuin teoksensa on arvoituksellinen maalaus La Tempesta (Myrsky) (noin 1508). Toinen tunnettu maalaus on nimeltään Konsertti. Keskenjääneen Nukkuvan Venuksen maalasi loppuun Giorgionen kuoleman jälkeen Tizian, joka lisäsi siihen Cupidon lintu kädessään. Lisäys poistettiin maalauksesta myöhemmin, koska se rikkoi puhtaan asetelman ja tasapainon. Sacra conversazione vuodelta 1505 on Giorgionen näkemys tästä maalaustyypistä. ==Teoksia== Tiedosto:Giorgione 029.jpg Tiedosto:Wenceslas Hollar - Petrarch's Laura, after Giorgione.jpg Tiedosto:Wenceslas Hollar - Buffalmacco or 'Todescho di Casa Fuchera' (State 2).jpg Tiedosto:(Venice) Madonna col Bambino e i santi Caterina e Giovanni Battista - Giorgione - Gallerie Accademia.jpg|Sacra conversazione Tiedosto:Giorgione Budapest 01.jpg Tiedosto:Giorgione 100.jpg Tiedosto:Giorgione Venus sleeping.jpg|Venere dormiente – Nukkuva Venus, noin v. 1510. Tiedosto:Giorgione 052.jpg Tiedosto:Giorgione 063.jpg Col tempo by Giorgione.jpg Tiedosto:Giorgione 045.jpg Tiedosto:Giorgione 047.jpg Tiedosto:Giorgione 060.jpg Tiedosto:Madonna with the Child, St Anthony of Padua and St Roch.jpg Tiedosto:Tizian 080.jpg Tiedosto:Giorgione 062.jpg Giorgione, Pastoral Concert 01.jpg|Konsertti, 1508–1509. == Lähteet == Luokka:Italialaiset taidemaalarit Luokka:Renessanssin taidemaalarit
Johannes Nepomukilaisen pyhiinvaelluskirkko

Johannes Nepomukilaisen pyhiinvaelluskirkko on tšekkiläisen arkkitehdin Jan Santini Aichelin viimeinen luomus. Kirkko sijaitsee Zelená Horassa lähellä Žďár nad Sázavoun kaupunkia Böömin ja Määrin rajalla Tšekissä. Kirkko rakennettiin vuosina 1719–1727. Kun katolinen kirkko oli vuonna 1719 julistanut Johannes Nepomukilaisen kielen mätänemättömäksi, kirkkoa alettiin rakentaa Zelená Horaan, jossa hän oli saanut varhaiskoulutuksensa. Kirkko pyhitettiin välittömästi, kun Johannes oli julistettu autuaaksi, vaikka rakennstyöt kestivät vuoteen 1727. Kirkko paloi vuonna 1784. Palossa osa katosta ja julkisivusta tuhoutui, ja ne rakennettiin uudelleen. Palon jälkeen kirkkoa ei ole muutettu merkittävästi. Kirkko, jonka oli sisustanutkin Santini suurimmaksi osaksi itse, on huomattava rakennus goottipiirteillään ja monimutkaisella symboliikallaan, mikä oli melko harvinaista tuohon aikaan. Kirkko lisättiin UNESCOn maailmanperintöluetteloon vuonna 1994. Se täyttää kriteerin iv ja on hyvä esimerkki gotiikan ja barokin tyylikausien välisestä arkkitehtuurista. == Kuvia == Tiedosto:KLG 4953 CZ - Žďár nad Sázavou, Wallfahrtskirche Zelená Hora.jpg|Ilmakuva kirkosta Tiedosto:Pilgrimage Church of Saint John of Nepomuk in 2023 26.jpg|Kirkon sisätilaa Tiedosto:Zdar Zelena hora 07.jpg|Kirkon kupoli == Lähteet == ==Aiheesta muualla== Luokka:Kivikirkot Luokka:Katoliset pyhiinvaelluskohteet Luokka:Tšekin kirkot Luokka:Unescon maailmanperintökohteet Tšekissä Luokka:Vysočinan lääni
Jan Santini Aichel

Jan Blažej Santini Aichel (myös Giovanni Battista Santini, s. 3. helmikuuta 1677 – k. 7. joulukuuta 1723) oli tšekkiläinen italialaissukuinen arkkitehti, jonka merkittävimmät työt edustavat barokki- ja gotiikkatyylisuuntien sekoitusta. Santini syntyi Prahassa kivenhakkaajien perheeseen, joka oli muuttanut 1600-luvulla Italiasta Böömiin. Francesco Borrominin vaikutus Santiniin näkyy tämän taipumuksesta tehdä tähtimuotoja ja monimutkaista symboliikkaa. Monet Santinin rakennuksista ovat ilmavia ja elegantteja. Useat hänen aikalaisistaan pitivät häntä yksinäisenä nerona ja hän vaikutti vain vähän tulevien sukupolvien böömiarkkitehteihin. Yksi Santinin tunnetuimmista töistä on Johannes Nepomukilaisen pyhiinvaelluskirkko, joka on Unescon maailmanperintöluettelossa. Luokka:Tšekkiläiset arkkitehdit Luokka:Vuonna 1677 syntyneet Luokka:Vuonna 1723 kuolleet
Kiinalainen juttu

Kiinalainen juttu voi tarkoittaa seuraavia: * Kiinalainen juttu, Aku Ankan taskukirja nro 288 vuodelta 2003 * Kiinalainen juttu: Sarjakuvia Suomesta, kovakantinen Mämmilä-sarjakuva-albumi vuodelta 2008.
Graciosa (Kanariansaaret)

Graciosa eli La Graciosa on Kanariansaariin kuuluva saari Lanzaroten pohjoispuolella. Saaren erottaa Lanzarotesta kahden kilometrin levyinen salmi. Sen pinta-ala on 27 km² ja asukasluku noin 660. Saari on pienin asutuista Kanariansaarista. Graciosa kuuluu Teguisen kuntaan ja on osa Chinijon saaristoa. Saaren suurin asutuskeskus on Caleta del Sebo, pienempi asutuskeskus on Pedro Barba. == Maantiede ja luonto == Graciosalla on hiekkarantaa. Saaren pohjois- ja länsiosissa on vuoristoista, etelässä ja idässä puolestaan kumpareista maastoa. Korkein vuori Aguja Grandes on 266 metriä korkea. Saari on erittäin kuiva ja karu, ja koostuu lähinnä pensaikosta ja kuivasta mullasta. == Ihmisen toiminta == Graciosan tärkeimmät elinkeinot ovat matkailu ja kalastus. Saaren tiet ovat päällystämättömiä.La Graciosa. Canaryinfo.com Saarella ei ole makean veden lähteitä, joten asukkaat joutuvat tuomaan veden muualta. Merivedestä puhdistamalla suodatettu vesijohtovesi tulee Graciosalle merenalaista putkistoa pitkin Lanzarotelta. Myös saarelaisten tarvitsema sähkö tuotetaan Lanzarotella. Rakennukset ovat matalia ja valkoiseksi kalkittuja, kuten Lanzarotella. == Galleria == File:Isla de la Graciosa.JPG|Caleta del Sebo File:Pedro Barba, Graciosa 5.jpg|Pedro Barba File:Las Conchas Beach 2.jpg|Las Conchasin hiekkaranta == Lähteet == == Aiheesta muualla == Luokka:Kanariansaarten maantiede
Graciosa

Graciosa on: * Graciosa (Azorit), saari Azoreilla * Graciosa (Kanariansaaret), saari Kanariansaarilla * NRP Graciosa (M417), Portugalin laivaston miinanraivaaja.
Pella (Venäjä)

Pella () on kaupunki Leningradin alueen Kirovskin piirissä Venäjällä. Se sijaitsee Nevan etelärannalla Tusinajoen suussa 40 kilometriä Pietarista kaakkoon. Asukkaita on 23 874 (vuonna 2010). 1700-luvun alussa seudulla sijaitsi Ivanovskajan kylä, josta Katariina II osti vuonna 1784 maatilan. Sinne rakennettu Pellan kartano oli keisarinnan suosima vapaa- ajanviettopaikka. Vuonna 1785 ryhdyttiin rakentamaan arkkitehti Ivan Starovin suunnittelemaa palatsia, jonka Paavali I määräsi hajottavaksi Katariinan kuoltua vuonna 1796. Alkuperäisistä rakennuksista ovat säilyneet vain postiasema ja talli, joissa nykyään toimii Pellan laivanrakennustehtaan konttori. 1800-luvun puolivälissä Pellaan rakennettiin kuparitehdas. Ivanovskajasta tuli suosittu huvila-alue, joka sai nimen Otradnoje. Toisen maailmansodan aikana seudulla käytiin rajuja taisteluja. Pellan kaupunki on perustettu vuonna 1970, jolloin Otradnojeen yhdistettiin Ivanovskojen ja Tusinansuun asutukset. Kaupungissa on laivanrakennus-, koneenrakennus- ja elintarviketeollisuutta. == Lähteet == ==Aiheesta muualla== *Pellan sivusto Luokka:Inkeri Luokka:Leningradin alueen kaupungit Luokka:Kirovskin piirin kunnat
Miller-ilmiö

Miller-ilmiö tarkoittaa vahvistimen tulosta lähtöön kytketyn kondensaattorin kapasitanssin muuttumista kertoimella (1-AV), jossa AV on vahvistimen jännitevahvistus. Tällöin myös kondensaattorin latausvirta kasvaa samalla kertoimella. Myös taajuuden nostaminen kasvattaa kondensaattorin latausvirtaa, jolloin vahvistettava signaali lopulta oikosulkeutuu lähtöön. Koska vahvistuksen suuruus vaikuttaa Miller-ilmiön voimakkuuteen, se vaikuttaa myös vahvistimen ylärajataajuuteen. Siispä vahvistuksen ja kaistanleveyden tulo onkin useimmissa tapauksissa vakio. Vaikka Miller-ilmiön vaikutus onkin useimmissa tapauksissa haitallinen, koska se laskee vahvistimen ylärajataajuutta, sitä voidaan käyttää myös hyödyksi. Esimerkiksi pienelle piipalaselle rakennettu operaatiovahvistin sisältää kompensointikondensaattorin, joka pienentää vahvistimen kaistanleveyttä, mutta samalla pitää huolen siitä, että vahvistin ei ala värähtelemään itsestään tai käyttäjän tekemän huonon kytkennän vuoksi. Koska suuri kondensaattori vaatisi paljon tilaa ja hyvälaatuisten piikiekkojen valmistaminen on suhteellisen kallista, kompensointikondensaattori on kytketty operaatiovahvistimen toisen vahvistinasteen tulon ja lähdön välille. Tällöin sen kapasitanssi moninkertaistuu ja piikiekolta vaadittava tila pienenee murto-osaan. Luokka:Elektroniikka
Alegranza

Alegranza on yksi Kanariansaarista. Se kuuluu Las Palmasin maakuntaan. Saarella sijaitsee Kanariansaarten pohjoisin kohta. Alegranzan pinta-ala on 10,2 km² eikä vakituisia asukkaita ole. Saaren itäosassa sijaitsee alun perin vuonna 1865 rakennettu Punta Delgadan majakka. Korkein kohta on 289 metriä merenpinnasta. Pohjoisosa on pääosin tasaista. Saaren luonto ja eläimistö on suojeltu. Samaiseen luonnonpuisto-alueeseen kuuluu viereinen pienempi Montaña Claran saari. Alegranza on osa Teguisen kuntaa. ==Aiheesta muualla== Luokka:Kanariansaarten maantiede